সেনাকে ফ্রি হ্যান্ড দেওয়ার পরেই, ক্যাবিনেট কমিটি অন সিকিউরিটি-র বৈঠকে প্রধানমন্ত্রী

ওয়েবডেস্ক: প্রত্যাঘাতের আগুনে জ্বলছে ভারত। ভারতীয় সেনাকে পূর্ণ স্বাধীনতা (Army Free Hand) দিয়েছে মোদি সরকার (Modi Government)। আজ বুধবারও ক্যাবিনেট কমিটি অন সিকিউরিটি-র (Cabinet Committee on Security) বৈঠক শুরু। পহেলগাম হামলার পরে দ্বিতীয় বৈঠক এই কমিটির। কয়েকদিনের মধ্যে দু-বার এই কমিটির বৈঠক বিরল ঘটনা।

মঙ্গলবারই ভারতীয় সেনার হাতেই হামলার নির্দিষ্ট সিদ্ধান্ত ছেড়েছেন প্রধানমন্ত্রী। এই প্রেক্ষিতে বুধবার ক্যাবিনেট কমিটি অন সিকিউরিটি-র বৈঠকে গৃহীত হতে পারে নানা সিদ্ধান্ত। বৈঠকে প্রধানমন্ত্রী ছাড়াও থাকবেন স্বরাষ্ট্র, প্রতিরক্ষা, অর্থ ও বিদেশ মন্ত্রী সহ শীর্ষ অফিসাররা।

পহেলগাম কাণ্ড নিয়ে রাগে ফুঁসছে ভারত। মোদির কড়া হুঁশিয়ারি ছেড়ে কথা বলা হবে না। ন্যায়বিচার হবেই। দোষীদের কাউকে রেয়াত করা হবে না। ক্যাবিনেট কমিটি অন সিকিউরিটি বা সংক্ষেপে CCS। ক্যাবিনেট কমিটি অন পলিটিক্যাল অ্যাফেয়ার্স বা সংক্ষেপে CCPA ও ক্যাবিনেট কমিটি অন ইকনমিক অ্যাফেয়ার্স সংক্ষেপে CCEA-র সঙ্গে অতি জরুরি পরিস্থিতিতে বৈঠক করেন প্রধানমন্ত্রী।

আরও পড়ুন: আগামী ৩৬ ঘণ্টার মধ্যে আক্রমণ করবে ভারত ! ভয় মুখ শুকিয়ে কি বললেন পাক মন্ত্রী

মঙ্গলবারই আরও একটি শীর্ষ সেনা আধিকারিকদের সঙ্গে আলোচনায় মোদি দেশের বাহিনীকে ফ্রি হ্যান্ড দিয়েছেন। মোদির সঙ্গে বৈঠকে সিডিএস ছাড়াও ছিলেন সেনাপ্রধান উপেন্দ্র দ্বিবেদী, নৌসেনা প্রধান অ্যাডমিরাল দীনেশ কে ত্রিপাঠী ও বায়ুসেনা প্রধান অমরপ্রিত সিং। ওই বৈঠকেই বাহিনীর কর্তাদের প্রধানমন্ত্রী জানিয়ে দিয়েছেন, কাশ্মীরকে যোগ্য জবাব দিতে হবে এটাই ভারতের সংকল্প।

মঙ্গলবার বিকেলে হঠাৎই শীর্ষস্তরীয় বৈঠক ডাকেন প্রধানমন্ত্রী। প্রধানমন্ত্রীর বাসভবনে ডাকা ওই বৈঠকে হাজির ছিলেন ছিলেন প্রতিরক্ষা মন্ত্রী রাজনাথ সিং, জাতীয় নিরাপত্তা উপদেষ্টা অজিত দোভাল এবং চিফ অফ ডিফেন্স স্টাফ অনিল চৌহান। অপরদিকে কেন্দ্রীয় স্বরাষ্ট্রমন্ত্রকের গোপন বৈঠকে উপস্থিত ছিলেন অমিত শাহের মন্ত্রকের সচিব সহ বিভিন্ন উচ্চ পদস্থ কর্তা ব্যক্তিরা।